=== Landsholdskarriere ===
Debuten på det [[Færøernes fodboldlandshold|færøske landshold]] fandt sted i april 1995 i forbindelse med en [[Europamesterskabet i fodbold 1996|UEFA Euro 1996]] kvalifikationskamp mod [[Finlands fodboldlandshold|Finland]]. Godt en måned efter sin landsholdsdebut, den [[25. maj]] [[1995]], scorede Johnsson sit første landsholdsmål på hjemmebane på [[Svangaskarð]] i [[Toftir]] i forbindelse med UEFA Euro 1996 kvalifikationskampen mod [[San Marinos fodboldlandshold|San Marino]]. Målet var samtidig det sidste mål i kampen, som endte med cifrene 3-0. Johnssons andet mål fandt først sted syv år senere, den [[21. august]] [[2002]] under en venskabskamp på hjemmebane på [[Tórsvøllur]] i [[Tórshavn]] mod [[Liechtensteins fodboldlandshold|Liechtenstein]], som tabte kampen 3-1 til Færøerne. Den tredje scoring (og det færøske landsholds eneste) blev lavet den [[6. september]] [[2003]] på [[Hampden Park]] i [[Glasgow]] mod [[Skotlands fodboldlandshold|Skotland]], som vandt [[Europamesterskabet i fodbold 2004|UEFA Euro 2004]] kvalifikationskampen med cifrene 3-1. Den [[29. april]] [[2003]] formåede midtbanespilleren at lave sin sidste scoring på landsholdet i forbindelse med en kamp på Færøerne i [[Tórsvøllur]], [[Tórshavn]], da landsholdet spillede en venskabskamp mod [[Kasakhstans fodboldlandshold|Kasakhstan]], der tabte kampen med cifrene 2-1. Johnsson opnåede samlet 62 kampe og lavede fire scoringer i løbet af sin landsholdskarriere, der løb fra [[1995]] til [[2006]].<ref name="rsssf">{{cite news |author= |title=Faroe Islands - Record International Players |url=http://www.rsssf.com/miscellaneous/far-recintlp.html |publisher=www.RSSSF.com |access-date=4. maj 2009 }}</ref>
Levende_personer